གོ་ཤྲཱི་གྲགས་པ་དཔལ་འབྱོར་ནི། ལྷོ་རྒྱུད་སེངྒེ་སྒང་ཞེས་བྱ་བའི་ཡུལ་དུ་ཡབ་སྔགས་
འཆང་བཟང་པོ་དང་། ཡུམ་དཀོན་མཆོག་བཟང་མོ་གཉིས་ཀྱི་སྲས་སུ་མེ་ཕོ་བྱི་ལོར་སྐུ་འཁྲུངས།
wwwww.re
61

རྗེ་འདི་པའི་གསུང་ལས་སྐྱེས་པའི་བུ་སློབ་རྣམས་ཀྱི་སྐོར།
དགུང་ལོ་བདུན་པར་གྲུབ་ཆེན་སྲི་དཀར་བ་དང་མཇལ་ཚེ་དབང་ཞུས། སྤུ་འབོར་དུ་ཕེབས་ཚེ་
རྡོ་རྗེ་གཡུ་སྒྲོན་མ་མཆེད་བཅུ་གཅིག་དང་བཅས་པས་རང་རྟགས་སྲོག་སྙིང་དང་དམ་བཅའི་གླུ་
ཕུལ༑ སྤུངས་རིར་ཆོས་སྐྱོང་གི་སྐུ་རང་བྱོན་གསར་དུ་སྟོན་པར་མཛད། ཕྱག་སོར་གྱི་རྗེས་བྱོན།
རྗེ་ཀུན་དགའ་བཟང་པོ་ལ་རྡོ་རྗེ་ཕྲེང་བ་དང་སྦྱོང་རྒྱུད་དཀྱིལ་འཁོརར་བཅུ་གཉིས་དང་། ཕྱག་
ཆེན་དང། ཆོས་དྲུག་སོགས་གསན། གཏོར་བསྔོས་སྐབས། ཞིང་སྐྱོང་གཙོ་འཁོར་བཞི་པོ་
གཟིགས༑ བསྙུན་པའི་ཚེ་དམ་ཅན་གྱིས་བསྟུན་གཡོག་ཞུས། དགུང་ལོ་བཅུ་གཅིག་པར་རྣམ་
ཐོས་ཀྱི་རི་བོར་རྗེ་མི་བསྐྱོད་རྡོ་རྗེ་ཐོག་མར་མཇལ་ཞིང་དགེ་བསྙེན་གྱི་སྡོམ་པ་བསྩལ་ཞིང་་་་
གྲགས་པ་དཔལ་འབྱོར་རྒྱས་པའི་སྙིང་པོ་ཟླ་མེད་མངོན་པར་མཐོ་བ་ཞེས་པའི་མཚན་གསོལ།
རྒྱལ་བ་རྒྱ་མཚོ་དང་རྡོ་རྗེ་བེར་ཅན་ལ་སོགས་པའི་དབང་དང་།
སྐུ་གསུམ་ངོ་སྤྲོད་ཀྱི་ཁྲིད་
གནང་། དཔལ་ཀརྨ་པས་མཁན་པོ་དང་། གཙུག་ལག་ཕྲེང་བས་སློབ་དཔོན་མཛད་དེ་བར་མ་
རབ་བྱུང་དང་དགེ་ཚུལ་གནང་། རྗེ་དཔའ་བོའི་དྲུང་ནས་སྔ་ཕྱིར་འདུལ་བ། ཕར་ཕྱིན། ཚད་མ་
རྣམས་ཀྱི་བཤད་པ་དང་། ཞང་གི་བཀའ་འབུམ། སྐྱེས་རབས་བརྒྱ་རྩ། བཀའ་བརྒྱུད་གསེར་ཕྲེང་
རྣམས་ཀྱི་ལུང་དང་སྔགས་བླ་མེད་སྐོར་གྱི་དབང་རབ་ཏུ་མང་པོ་ཞུས། རྗེ་བློ་གྲོས་རྒྱལ་མཚན་
དང་༑བདུད་མོ་བཀྲ་ཤིས་འོད་ཟེར་ལས་སྔགས་གསར་རྙིང་གི་དབང་ལུང་མང་པོ་ཞུས།
དགུང་ལོ་ཉི་ཤུ་བཞེས་དུས་རྒྱལ་བའི་དབང་པོའི་དྲུང་ནས་བཀའ་བརྒྱུད་ཀྱི་གདམ་ངག་་་་
ཀུན་ཞུས། འོད་ཕུང་དམར་པོའི་དབུས་སུ་རྒྱལ་བའི་དབང་པོ་ཉིད་དཔལ་འཁོར་ལོ་སྡོམ་པའི་
སྐུར་བཞེངས་ཏེ་དབང་སྐུར། མགོན་པོ་བེར་ཅན་མེ་དཔུང་གི་ཀློང་དུ་གཟིགས། དམ་ཅན་རྡོར་
ལེགས་འཁོར་ར་མགོ་ཅན་དགྲ་སྙིང་ཟ་བ་མང་པོས་བསྐོར་བ་ཞལ་གཟིགས། ཡེ་ཤེས་མཁའ་
འགྲོས་གླུ་དབྱངས་ཀྱི་སྒྲ་ལས། བདེ་ཆེན་རོལ་པ་ཞེས་མཚན་གསོལ་ཞིང་སྨན་བཙུན་གྱི་འཁོར་
གྱིས་ཕྲིན་ལས་སྒྲུབ་པར་དམ་བཅས། མི་བསྐྱོད་ཞབས་ཀྱི་ཞབས་ཕྱི་མཛད་ནས་དབུས་སུ་ཕེབས།
རྒྱལ་བ་དཀོན་མཆོག་ཡན་ལག་དང་ལྷན་ཅིག་དབང་ལུང་མང་དུ་གསན། བྱ་ལོའི་ཐོ་རངས་
ཁར་དཔལ་ཡེ་ཤེས་ཀྱི་མགོན་པོ་སྐུ་མདོག་སྔོ་སྐྱ་མེ་རི་འབར་བ་ཞལ་གཟིགས། ཁྲ་བ་ཁར་རྗེའི་
དྲུང་ནས་རྔོག་དཀྱིལ་བདུན་དང་བདེ་མཆོག་ལོ་ནག ཞང་གི་བཀའ་རྒྱ་སོགས་དང་ཟབ་ཁྲིད་
ནི ནི 62
པགམ་ད་ར་

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ། བཀའ་བརྒྱུད་གསེར་ཕྲེང་།
མང་པོ་ཞུས། ཕྱག་རྒྱ་ཆེན་པོའི་ཡེ་ཤེས་མངོན་དུ་གྱུར།
དགུང་ལོ་ཉེར་གསུམ་ལ་རྗེའི་དྲུང་ནས་བསྙེན་རྫོགས་མཛད། ཐོ་རངས་ཞིག་རྗེ་དེ་བཞིན་
གཤེགས་པ། རོལ་པའི་རྡོ་རྗེ། རང་བྱུང་རྡོ་རྗེ་རྣམས་ཞལ་གཟིགས། སྒར་ཆེན་གྱི་གུའི་གུང་པར་
མངའ་གསོལ། ཟ་ཕུ་ལུང་གི་སློབ་དཔོན་ཆེན་པོའི་སྐུ་གུ་རུ་དངོས་སུ་གཟིགས། ཚང་ངོས་སུ་
དབེན་པར་བཞུགས་ཚེ་དམ་ཅན་གྱིས་ཕྲིན་ལས་བསྒྲུབས་པ་གཟིགས། ཞབས་རྗེས་དང་ཉིད་ཀྱི་
སྐུ་ཐང་ཕྱག་བྲིས་མ་མཆོད་པའི་རྟེན་དུ་བཞག་སྟེ་མ་འོངས་པའི་དུས་སུ་སྤྲུལ་སྐུ་འབྱོན་པའི་་་་་་
གནས་སུ་དགོངས། གྲོ་བོ་ལུང་དུ་བཀའ་བརྒྱུད་གོང་མ་རྣམས་ཞལ་གཟིགས། ཤམ་པོ་སྟེང་དུ་
ཞིང་སྐྱོང་གིས་ཕྲིན་ལས་བསྒྲུབ་པར་གཟིགས། གནས་དེའི་གངས་འདབས་བསམ་འགྲུབ་བདེ་
ཆེན་དུ་ལོ་གསུམ་གྱི་བཅད་རྒྱ་བཞུགས། དེར་བཀའ་བརྒྱུད་གོང་མ་རྣམས་དང་ཡི་དམ་ཆོས་
སྐྱོང་མང་པོ་ཞལ་གཟིགས། སྐྱེ་བ་ཕྱི་མར་འཛམ་བུ་གླིང་གི་གདུལ་བྱ་རྣམས་པདྨ་འོད་ཀྱི་ཞིང་
ཁམས་སུ་དགྱེས་པའི་གད་མོ་སྒྲོག་གོ་ཞེས་གསུངས། དགུང་ལོ་སོ་གཅིག་པ་མེ་ཕོ་རྟ་ལོར་ལོངས་
སྐུར་ཐིམ།